বিএনপি চেয়ারপারসন বেগম খালেদা জিয়ার বাসায় নিরাপত্তার দায়িত্বে থাকা ৪ পুলিশ সদস্যকে প্রত্যাহার করে নেয়া হয়েছে। বুধবার বেলা ৩টায় তাদের প্রত্যাহার করা হয়। বিএনপি চেযারপারসনের প্রেস উইংয়ের সদস্য শামসুদ্দীন দিদার জাগো নিউজকে এ তথ্য নিশ্চিত করেছেন। উল্লেখ্য, গত ৮ ফেব্রুয়ারি বৃহস্পতিবার আলিয়া মাদরাসা মাঠে স্থাপিত ঢাকার ৫ নং বিশেষ জজ ড. আখতারুজ্জামান দুর্নীতি মামলায় খালেদা জিয়ার পাঁচ বছর কারাদণ্ড দেন। একই সঙ্গে দলের সিনিয়র ভাইস চেয়ারম্যান তারেক রহমানসহ অপর পাঁচ আসামির ১০ বছর করে কারাদণ্ড দেন আদালত। সেই থেকে পুরান ঢাকার নাজিমুদ্দিন রোডের পুরাতন কেন্দ্রীয় কারাগারে বন্দি আছেন বিএনপি চেয়ারপারসন বেগম খালেদা জিয়া।